కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రబాడ దెబ్బకు ఆసీస్ విలవిల.. సౌతాఫ్రికా ప్రతీకార విజయం
తొలి టెస్టులో ఆస్ట్రేలియా చేతిలో ఎదురైన పరాభవానికి సౌతాఫ్రికా ప్రతీకారం తీర్చుకుంది. పోర్ట్ ఎలిజబెత్ వేదికగా జరిగిన రెండో టెస్టులో 6 వికెట్ల తేడాతో గెలుపొందింది.
Samayam Telugu | Updated:
Mar 12, 2018, 07:11PM IST
రబాడ దెబ్బకు ఆసీస్ విలవిల.. సౌతాఫ్రికా ప్రతీకార విజయం
తొలి టెస్టులో ఆస్ట్రేలియా చేతిలో ఎదురైన పరాభవానికి సౌతాఫ్రికా ప్రతీకారం తీర్చుకుంది. పోర్ట్ ఎలిజబెత్ వేదికగా జరిగిన రెండో టెస్టులో 6 వికెట్ల తేడాతో గెలుపొందింది. ఏబీ డివిలియర్స్ అజేయ శతకానికి రబాడ అద్భుత బౌలింగ్ తోడవడంతో.. మరో రోజు ఆట మిగిలి ఉండగానే సఫారీ జట్టు సునాయాసంగా విజయం సాధించింది. ఐదు వికెట్ల నష్టానికి 180 పరుగులతో నాలుగో రోజు ఆట ప్రారంభించిన ఆస్ట్రేలియా మరో 59 పరుగులు జోడించి చివరి ఐదు వికెట్లు కోల్పోయింది. 101 పరుగుల స్వల్ప లక్ష్యంతో బరిలో దిగిన సఫారీ జట్టు నాలుగు వికెట్లు కోల్పోయి లక్ష్యాన్ని చేధించింది.
మిచెల్ మార్ష్ (45), టిమ్ పెయిన్ (28 నాటౌట్) ఆసీస్&zwnj;ను ఆదుకునే ప్రయత్నం చేసినప్పటికీ.. రబాడ 6 వికెట్లతో చెలరేగడంతో కంగారూలు స్వల్ప స్కోరుకే పరిమితమయ్యారు. తొలి ఇన్నింగ్స్&zwnj;లో కూడా ఐదు వికెట్లు తీసిన రబాడ కెరీర్లో నాలుగోసారి పది వికెట్ల హాల్ సాధించాడు. 28 టెస్టుల్లోనే సౌ
తాఫ్రికా పేసర్ ఈ ఘనత సాధించడం విశేషం. ఈ టెస్టులో 11 వికెట్లతో సత్తా చాటిన రబాడకే మ్యాన్ ఆఫ్ ది మ్యాచ్ దక్కింది.
తొలి ఇన్నింగ్స్&zwnj;లో ఓ వైపు వరుసగా వికెట్లు పడుతున్నా డివిలియర్స్ (126 నాటౌట్) అజేయ శతకంతో సత్తా చాటాడు. చివరి వరస బ్యాట్స్&zwnj;మెన్&zwnj;తో కలిసి ఏబీ 155 పరుగులు జోడించడంతో.. దక్షిణాఫ్రికా 382 పరుగులు చేయగలిగింది. దీంతో ఆ జట్టుకు 139 పరుగుల తొలి ఇన్నింగ్స్ ఆధిక్యం లభించింది. గత పదేళ్లలో టెస్టుల్లో ఆస్ట్రేలియాపై అత్యధిక సెంచరీలు సాధించిన బ్యాట్స్&zwnj;మెన్&zwnj;గా కోహ్లి (6) రికార్డును డివిలియర్స్ సమం చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.